કાર્યક્રમ ની શરુઆત માં સૌ ઉપસ્થિતો દ્વારા શહીદવીરો ના આત્મા ની શાંતિ માટે બે મિનીટ મૌન પાડવામાં આવ્યું હતું ત્યાર બાદ સ્વામીનારાયણ ગુરુકુળ પોરબંદર ના શાસ્ત્રી સ્વામી શ્રી ભાનુપ્રકાશદાસજી દ્વારા આતંકવાદી હુમલા ની નિંદા કરી દુઃખ અને આક્રોશ વ્યક્ત કરાયો હતો અને વીર શહીદ જવાનો ના પરિવાર માટે માતબર રકમ નું ફંડ આપવા ઉપસ્થિત નગરજનો ને અપીલ કરવાની સાથે સાથે કાર્યક્રમ ની સફળતા માટે આશીર્વાદ આપ્યા હતા સુપ્રસીધ્ધ લોકસાહિત્યકાર દેવરાજભાઇ ગઢવી (ઉપલેટાવાળા) તથા હરસુખ મારાજ (ચીકાસાવાળા) અને પ્રસીધ્ધ લોકગાયીકા તેજલબેન એરડા (પોરબંદરવાળા) દ્વારા સાજીંદા ગ્રુપ ના સંગીતમય સથવારે પોતાની આગવી અનોખી શૈલીથી દેશદાઝ અને દેશભક્તિ યુકત લોક સાહિત્ય, ભજનો અને શૌર્યગાથા અને દેશ પ્રેમની જુસ્સાદાર વાતો દ્વારા ઉપસ્થિત લોકસમુદાયને દેશભકિતમાં તરબોળ કરી દીધા હતા ઉપસ્થિત તમામ દેશપ્રેમી શહેરીજનો એ પણ ખુબ જ ઉદારતાપૂર્વક પોતાનું કીમતી અનુદાન શહીદ જવાનો ના પરિવારો માટે દેશપ્રેમ ની ઉમદા ભાવના સાથે અર્પણ કરેલ હતું.